Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 1147/13/3306	Považská Bystrica, 16.12.2014
EEČ : 2-26-184-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Považská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Považská Bystrica zo dňa 8.11.2013, spisová značka Pv 1147/13/3306, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 25.09.2013 asi o 03.00h v katastrálnom území obce Hloža - Podhorie, časť zvaná Farárová Niva, na parcele LPIS 5804/1, parcela KNE č. 1608/3, odcudzil 140kg poľnohospodárskej plodiny - cukrovej repy tak, že túto vytrhal a následne dal do 3 vriec o objeme 50 litrov, ktoré mal prinesené so sebou, tieto potom naložil do motorového vozidla zn. Š-Felícia, ev.č. PU 628AZ a z miesta odišiel, pričom počas jazdy bol zastavený a kontrolovaný príslušníkmi Obvodného oddelenia PZ Púchov, čím takto spôsobil spoločnosti Agrotip s.r.o., so sídlom v Beluši, XXXXX 1697, IČO: XXXXX škodu vo výške 6,59 €.

Uznesením prokurátora Okresnej prokuratúry Považská Bystrica zo dňa 8.11.2013, spisová značka Pv 1147/13/3306, bola určená obvinenému skúšobná doba v trvaní 12 mesiacov.
Odôvodnenie:
	XXXXX prokuratúry XXXXX uznesením sp.zn. Pv 1147/13/3306 zo dňa 08.11.2013, právoplatným dňa 15.11.2013, podľa § 216 ods.1 písm.a,b,c/ Tr.por. podmienečne zastavil trestné stíhanie obv. XXXXX za prečin krádeže podľa § 212 ods.2 písm.d/ Tr.zák., na tom skutkovom základe, ako je uvedené vo výrokovej časti tohto uznesenia. 

	Predmetným uznesením bola obv. XXXXX určená skúšobná doba v trvaní 12 mesiacov, ktorá začala plynúť právoplatnosťou uznesenia o podmienečnom zastavení trestného stíhania, teda od 15.11.2013 a uplynula dňom 15.11.2014. Po skončení skúšobnej doby boli k osobe obv. XXXXX zabezpečené správy z Obvodného oddelenia PZ Púchov, Okresného riaditeľstva PZ, Odboru kriminálnej polície XXXXX a Okresného úradu, Odboru všeobecnej vnútornej správy XXXXX, pobočka Púchov, ako aj odpis z registra trestov. 

	Z týchto správ a podkladov je zrejmé, že obv. XXXXX po právoplatnosti uznesenia o podmienečnom zastavení trestného stíhania sa nedopustil žiadneho protiprávneho konania. Bol len jedenkrát riešený za priestupok v cesnej premávke za nedodržanie rýchlosti. 

	XXXXX síce spôsobil spoločnosti Agrotip s. r. o. XXXXX škodu vo výške 6,59  €, avšak poškodená spoločnosť si náhradu škody neuplatnila, nakoľko odcudzená repa im bola vrátená a túto využili na kŕmenie zvierat. 

	Podľa § 217 ods.1 Tr.por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom konaní vydá uznesenie. 

	U obv. XXXXX boli splnené všetky podmienky stanovené § 217 ods.1 Tr.por. tým, že v priebehu skúšobnej doby podmienečného zastavenia trestného stíhania viedol riadny život, a preto som rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Tatarka
prokurátor